cyanic-selkie/wikianc huggingface dataset:
সালাহউদ্দিন আহমেদ
কর্মজীবন
সালাহউদ্দিন আহমেদ চাকরি করতেন ইপিআরে। ১৯৭১ সালে কর্মরত ছিলেন চট্টগ্রাম সেক্টরের অধীন হালিশহরে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। তিনি কিছুদিন প্রশিক্ষক হিসেবেও দায়িত্ব পালন করেন। পরে তিনি মুক্তিবাহিনীর নৌকমান্ডো দলে অন্তর্ভুক্ত হন। স্বাধীনতার পর তিনি বাংলাদেশ রাইফেলসে (বিডিআরে) (বর্তমানে বিজিবি) উপসহকারী পরিচালক হিসেবে কর্মরত ছিলেন।
মুক্তিযুদ্ধে ভূমিকা
মুক্তিযুদ্ধে নৌ-মুক্তিযোদ্ধাদের নানা অপারেশনের মধ্যে অন্যতম ছিলো পাকিস্তানি শিপিং কোম্পানির জাহাজ ‘এমভি সামি’ আক্রমণ। এ সালাহউদ্দিন আহমেদসহ তিনজন নৌমুক্তিযোদ্ধঅ অংশ নেন। ১৯৭১ সালের ৪ নভেম্বর সকালে চাঁদপুরে মেঘনা নদীর পাশে ছদ্মবেশে রেকি করছিলেন সালাহউদ্দিন আহমেদ। হঠাৎ খবর পান এখলাসপুরের কাছে এমভি সামিসহ দুটি জাহাজ নোঙর করে আছে। খবর পেয়ে তিনি দুটি লিমপেট মাইন, একটি স্টেনগানসহ সহযোদ্ধা শাহজাহান কবির (বীর প্রতীক) ও সেলিমউল্লাহ খানকে নিয়ে নৌকাযোগে এখলাসপুরে রওনা হন। গিয়ে তারা খবর পান জাহাজ দুটি ভেড়েনি। অদূরে নোঙর অবস্থায় আছে। তখন সহযোদ্ধাদের সঙ্গে আলাপ করে তখনই অর্থাৎ দিনের বেলায়ই অপারেশন করার সিদ্ধান্ত নেন তিনি। এরপর তারা তাৎক্ষণিক ভাবে মেঘনা নদীর তীরে থাকা একটি পাল তোলা বড় নৌকায় উঠে পড়েন। নৌকা চলতে শুরু করলো। তবে ইতিমধ্যে এমভি সামিও গন্তব্যে রওনা দেওয়ার জন্য প্রস্তুতি শুরু করে দেয়। নৌমুক্তিযোদ্ধারা কাছাকাছি গিয়ে দেখেন জাহাজের ডেকে তিন-চারজন পাকিস্তানি সেনা অস্ত্র হাতে পাহারায় নিযুক্ত। তখন দুপুর। সালাহউদ্দিন আহমেদ দেরি না করে শাহজাহান কবিরকে নিয়ে নৌকার পেছন দিয়ে পানিতে নেমে পড়েন এবং তখন নিজেদের বুকে গামছা দিয়ে বেঁধে নেন লিমপেট মাইন। সালাহউদ্দিন ও শাহজাহান প্রহরারত পাকিস্তানিদের সতর্ক চোখ ফাঁকি দিয়ে জাহাজের কাছে যান। সফলতার সঙ্গেই জাহাজের গায়ে মাইন লাগান। ফেরার পথে দ্রুত সাঁতার কাটতে দেখে সন্দেহ হয় পাকিস্তানি বাহিনীদের সদস্যদের। তবে ততক্ষনে মাইন বিস্ফোরিত হয়ে যায়। আর কিছুক্ষনের মধ্যেই ক্ষতিগ্রস্ত এমভি সামি অতল পানির নিচে হারিয়ে যায়।
উল্টি গঙ্গা
উল্টি গঙ্গা হল বলিউডের একটি চলচ্চিত্র। এটি ১৯৪২ সালে মুক্তি পেয়েছিল।
অলোক ভট্টাচার্য
অলোকে ভট্টাচার্য (২৪ আগস্ট ১৯৫৩ – ২৪ ডিসেম্বর ২০১৬) একজন ভারতীয় ক্রিকেটার এবং আম্পায়ার ছিলেন। তিনি ১৯৯৮ এবং ২০০২ এর মধ্যে তিনটি একদিনের আন্তর্জাতিক (ওডিআই) ম্যাচে দাঁড়িয়েছিলেন।
তিনি ১৯৭১ থেকে ১৯৮৭ সাল পর্যন্ত বাংলার হয়ে স্পিন বোলার হিসেবে প্রথম-শ্রেণীর ক্রিকেট খেলেছেন এবং বেশ কয়েকবার পূর্বাঞ্চলের প্রতিনিধিত্ব করেছেন। তিনি ১৯৭৪-৭৫ সালে আসামের বিপক্ষে দ্বিতীয় ইনিংসে ৭ উইকেটে ৭ রানে তার সেরা বোলিং ফিগার নেন, ম্যাচ ফিগার ১২.২–৬–১১–১০।
আবু তাহের মোহাম্মদ হায়দার
আবু তাহের মোহাম্মদ হায়দার (এ টি এম হায়দার) (জন্ম:১২ জানুয়ারি, ১৯৪২ - মৃত্যু: ৭ই নভেম্বর, ১৯৭৫)ছিলেন একজন বাংলাদেশি মুক্তিযোদ্ধা, যিনি প্রথমে দুই নং সেক্টরের সহ-অধিনায়ক ও পরে সেক্টর কমান্ডারের দায়িত্ব পালন করেন। একজন গেরিলা কমান্ডার হিসাবে বাংলাদেশের স্বাধীনতা যুদ্ধে অভূতপূর্ব অবদান রাখার জন্য তিনি বীর উত্তম খেতাবে ভূষিত হন।
ব্যক্তিগত জীবন
১৯৪২ সালের ১২ জানুয়ারি, কলকাতার ভবানীপুরে জন্মগ্রহণ করেন। বাবা আলহাজ মোহাম্মদ ইসরাইল। তিনি ব্রিটিশ ও পাকিস্তান পুলিশ বিভাগের ইন্সপেক্টর হিসাবে চাকুরি করতেন। মা আলহাজ হাকিমুন নেসা একজন গৃহিনী। পরিবারের দুই ভাই ও তিন বোনের মধ্যে লে. কর্নেল হায়দার ছিলেন দ্বিতীয়। তাদের গ্রামের বাড়ি কিশোরগঞ্জ জেলার করিমগঞ্জ উপজেলার জয়কা ইউনিয়নের কান্দাইল গ্রামে। তার বোন ডা. সিতারা বেগম, বীর প্রতীক। এ.টি.এম হায়দার স্কুল জীবন শুরু করেন পাবনার বীণাপানি প্রাথমিক বিদ্যালয়ে। পরে কিশোরগঞ্জ রামানন্দ সরকারি উচ্চ বিদ্যালয় [বর্তমান কিশোরগঞ্জ সরকারি বালক উচ্চ বিদ্যালয়]থেকে ১৯৫৮ সালে মাধ্যমিক স্কুল সার্টিফিকেট (এস.এস.সি) পরীক্ষায় উত্তীর্ণ হন। ছাত্রজীবন থেকেই হায়দার একজন ভালো খেলোয়াড়, সাতারু ও স্কাউট ছিলেন। তিনি ১৯৫৮ সালে একজন স্কাউট হিসাবে পশ্চিম পাকিস্তানের লাহোর জাম্বুরীতে অংশগ্রহণ করেন। ১৯৬১ সালে হায়দার কিশোরগঞ্জ সরকারি গুরুদয়াল কলেজ থেকে উচ্চ মাধ্যমিক (আই.এ) পরীক্ষায় দ্বিতীয় বিভাগে উত্তীর্ণ হন। এরপর হায়দার উচ্চ শিক্ষা গ্রহণ করার জন্য পশ্চিম পাকিস্তানের লাহোরে চলে যান। সেখানের লাহোর ইসলামিয়া কলেজ থেকে দ্বিতীয় বিভাগে বি.এস.সি. ডিগ্রী লাভ করেন। পরে লাহোরস্থ পাঞ্জাব বিশ্ববিদ্যালয় থেকে পরিসংখ্যান বিদ্যায় ভর্তি হন। বিশ্ববিদ্যালয়ে মাস্টার্স প্রথম পর্ব পড়াকালীন সেনাবাহিনীতে ভর্তির জন্য আবেদন করেন। এবং পাকিস্তান সামরিক বাহিনীতে কমিশনের জন্য মনোনীত হন।
সামরিক জীবন
১৯৬৫ সালে পাকিস্তান সেনাবাহিনীতে কমিশন লাভ করেন। হায়দার পাকিস্তান মিলিটারি একাডেমী কাকুলে ট্রেনিং করেন এবং কমিশন প্রাপ্তির পর গোলন্দাজ বাহিনীর অফিসার হিসাবে নিয়োজিত থাকেন। পরে তিনি চেরাটে S.S.G. (Special service group) ট্রেনিং-এ কৃতিত্বের সাথে উত্তীর্ণ হন। উল্লেখ্য, চেরাটের এই ট্রেনিংটি ছিল মূলত গেরিলা ট্রেনিং। এখানে ৩৬০ জন অফিসারের মধ্যে বাঙালি ছিলেন মাত্র দুইজন। ট্রেনিং শেষ করার পর মুলতান ক্যাণ্টনমেন্টে তার প্রথম পোস্টিং হয় এবং ১৯৬৯ সাল পর্যন্ত তিনি সেখানেই অবস্থান করেন। তৃতীয় কমান্ডো ব্যাটালিয়নের একজন ক্যাপ্টেন হিসাবে ১৯৬৯ সালের শেষে অথবা ১৯৭০ সালের প্রথম দিকে এ. টি.এম হায়দারকে কুমিল্লা সেনানিবাসে নিয়োগ দেয়া হয়। ১৯৭১ সালের জানুয়ারি মাসে তাকে পুনরায় বদলি করে ঢাকায় নিয়ে আসা হয় এবং ১৫/২০ দিন পর তাকে আবার কুমিল্লায় নিয়োগ দেয়া হয়
মুক্তিযুদ্ধে অংশগ্রহণ
বাংলাদেশে (তৎকালীন পুর্ব পাকিস্তান) সেনাবাহিনীর ১ম কমান্ডো ব্যাটেলিয়নের কর্মকর্তা হায়দার কুমিল্লা সেনানিবাস থেকে পালিয়ে ২৬ মার্চ মুক্তিযুদ্ধে যোগ দেন এবং শুরু থেকেই ২নং সেক্টরের কমান্ডার মেজর খালেদ মোশাররফ এর সেকেন্ড ইন কমান্ড হিসেবে দায়িত্ব পালন করেন। মেলাঘরে অবস্থিত প্রশিক্ষণ ক্যাম্পে সকল মুক্তিযোদ্ধাকে কমান্ডো, বিস্ফোরক ও গেরিলা ট্রেনিং সহ হায়দার মুক্তিযোদ্ধাদের শপথ গ্রহণ করাতেন। মেলাঘরে হায়দার প্রথম একটা স্টুডেন্ট কোম্পানি গঠন করেন। এই কোম্পানিকে তিনিই ট্রেনিং প্রদান করতেন। কিশোরগঞ্জ -ময়মনসিংহ মহাসড়কের উপর তারের ঘাটপুল ও মুসল্লি রেলপুল, ঢাকা-চট্টগ্রামের রাস্তায় ফেনিতে অবস্থিত বড়পুল ধবংসসহ একাধিক অপারেশনের নেতৃত্ব দেন মেজর হায়দার। অক্টোবরের ৭ তারিখে খালেদ মোশাররফ নিয়মিত ব্রিগেড কে' ফোর্সের কমান্ড গ্রহণ করলে তিনি সেক্টর অধিনায়কত্ব লাভ করেন । ১৬ ই ডিসেম্বর পাকবাহিনীর আত্মসমর্পণ অনুষ্ঠানে তিনি উপস্থিত ছিলেন । ঐদিন প্রথম ঢাকা বেতারে ও টিভি থেকে ঘোষণাপাঠ করেন -"আমি মেজর হায়দার বলছি -মুক্তিবাহিনীর প্রতি নির্দেশ " । গনপ্রজাতন্ত্রী বাংলাদেশ সরকার ১৯৭৩ সালে তাকে বীর উত্তম উপাধীতে ভুষিত করেন ।
thumb|200px|কিশোরগঞ্জ জেলার শোলাকিয়ায়, এ.টি.এম. হায়দারের সমাধি এ.টি.এম. হায়দারের ছোট বোন ক্যাপ্টেন সিতারা বেগম ও একমাত্র ছোট ভাই এ.টি.এম সফদার (জিতু) মুক্তিযুদ্ধে অংশগ্রহণ করেন। এ.টি.এম সফদার ভারতের মেলাঘরে অবস্থিত ট্রেনিং ক্যাম্প থেকে প্রশিক্ষণ নেন এবং শালদানদী এলাকায় বিভিন্নযুদ্ধে অংশগ্রহণ করেন। তিনি ভারতের আগরতলাস্থ ৯২ বি. এস. এফ. ক্যাম্পের সঙ্গে বিভিন্ন যুদ্ধ বিষয়ক যোগাযোগ ও খবরাখবর (অফিসিয়াল) আদান-প্রদান করতেন। ক্যাপ্টেন সেতারা বেগম বিশ্রামগঞ্জে বাংলাদেশ হাসপাতালে কাজ করতেন। পাঁচশত বেডের এই হাসপাতালে তিনি একজন কমান্ডিং অফিসার হিসাবে নিয়োজিত ছিলেন। হাসপাতালটি সম্পূর্ণভাবে মুক্তিযোদ্ধাদের দ্বারা পরিচালিত ছিল। ১৪ ডিসেম্বর তিনি সেক্টর ২ এবং এর রাজনৈতিক উপদেষ্টার, আর কে চৌধুরীর সাথে বাংলাদেশে ফিরে আসেন। জনতা তাকে নিয়ে যাত্রাবাড়ী চৌরাস্তায় আনন্দিত করে, তাদের কে মাথায় তুলে। তিনি মুক্তিযুদ্ধে বীর প্রতীক খেতাব পান ।
স্বাধীনতার পর সেনাবাহিনীতে
স্বাধীন দেশে মেজর হায়দার কুমিল্লা সেনানিবাসে ১৩ ইস্টবেঙ্গল প্রতিষ্ঠা করেন। ১৯৭৪ সালে তিনি লেফটেন্যান্ট কর্ণেল পদে উন্নীত হন ও চট্টগ্রাম সেনানিবাসে ৮ম বেঙ্গলের কমান্ডিং অফিসার হিসেবে নিয়োগ প্রাপ্ত হন। ১৯৭৫ সালের নভেম্বরে পিতার জরুরি টেলিগ্রাম পেয়ে ঢাকায় আসেন এবং যুদ্ধকালীন সহযোদ্ধা জেনারেল খালেদ মোশাররফের সাথে সাক্ষাৎ করতে যান।
পাপড়ি ঘোষ
পাপড়ি ঘোষ একজন ভারতীয় অভিনেত্রী, যিনি মূলত বাংলা এবং তামিল চলচ্চিত্র ও তামিল ধারাবাহিকে অভিনয় করেন। তিনি কালবেলা (২০০৯) চলচ্চিত্রের মাধ্যমে অভিনয়ে আত্মপ্রকাশ করেছিলেন এবং বর্তমানে সান টিভির ধারাবাহিক পান্ডাবর ইল্লামে অভিনয় করছেন।
সুসান ইট্টিচেরিয়া
সুসান ইট্টিচেরিয়া (১৯৫৯ সালে ভারতে জন্মগ্রহণ করেন) একজন প্রাক্তন টেস্ট এবং একদিনের আন্তর্জাতিক ক্রিকেটার যিনি ভারতের প্রতিনিধিত্ব করেছেন। তিনি সাতটি টেস্ট ম্যাচ এবং দুটি একদিনের আন্তর্জাতিক ম্যাচ খেলেছেন।
তিনি ভারতীয় স্কোয়াশ খেলোয়াড় দীপিকা পাল্লিকালের মা যিনি ভারতীয় উইকেট-রক্ষক দীনেশ কার্তিককে বিয়ে করেছেন।
কেভিন রাড
কেভিন রুড (Kevin Rudd; জন্ম: ২১ সেপ্টেম্বর, ১৯৫৭) কুইন্সল্যান্ড প্রদেশের ন্যাম্বারে জন্মগ্রহণকারী অস্ট্রেলিয়ার বিশিষ্ট রাজনীতিবিদ। অস্ট্রেলিয়ার প্রধানমন্ত্রীর চলতি দায়িত্বপালন করছেন। পাশাপাশি ২৭ জুন, ২০১৩ তারিখ থেকে তিনি লেবার পার্টি’র দলনেতা হিসেবে রয়েছেন । ২০০৭ থেকে ২০১০ সময়কালেও প্রধানমন্ত্রীর দায়িত্ব পালন করেছেন তিনি। পররাষ্ট্রমন্ত্রী হিসেবে ১৪ সেপ্টেম্বর, ২০১০ থেকে ২২ ফেব্রুয়ারি, ২০১২ তারিখ পর্যন্ত দায়িত্বে ছিলেন।
প্রারম্ভিক জীবন
আলবার্ট ও মার্গারেট দম্পতির চার সন্তানের মধ্যে রাড সর্বকনিষ্ঠ সন্তান হিসেবে জন্মগ্রহণ করেন। ইউমান্ডির কাছাকাছি একটি দুগ্ধ খামারে বড় হন। শৈশবে বাতজনিত রোগে জ্বর হয় তার। এরফলে হৃদযন্ত্র ক্ষতিগ্রস্ত হয় ও অস্ত্রোপচারে ভাল্ব পরিবর্তন করতে হয়। খামারে অবস্থানকালীন ঘোড়া ও বন্দুকের ব্যবহার শিখেন যা পরবর্তীকালে তাকে ঘোড়ায় চড়তে ও লক্ষ্যবস্তুতে নিখুঁতভাবে গুলি করতে সহায়তা করে। ১১ বছর বয়সে কাউন্টি পার্টির সদস্য বাবা মারা যান। রাডের ভাষায়, মৃত্যুর দুই থেকে তিন সপ্তাহকাল তাদেরকে নিদারুণ অর্থনৈতিক সঙ্কটে ভুগতে হয়। কিন্তু পরিবারের ভূ-স্বামী বলেন যে রাডদের পরিবার কমপক্ষে ছয় মাস সেখানে অবস্থান করেছেন।
অস্ট্রেলিয়া জাতীয় বিশ্ববিদ্যালয় থেকে আন্তর্জাতিক বিষয়ে অধ্যয়ন করেন। ইংরেজির পাশাপাশি চীনা ভাষায়ও কথা বলতে পারেন রাড। অস্ট্রেলীয় সরকারের কূটনীতিবিদ হিসেবে সুইডেন ও চীনে বসবাস করেন।
রাজনৈতিক জীবন
কাউন্টি পার্টির সাথে পারিবারিক সম্পৃক্ততা থাকা স্বত্ত্বেও রাড সামাজিক ন্যায়বিচারের পার্টি হিসেবে বিবেচিত অস্ট্রেলিয়ান লেবার পার্টিতে যোগ দেন ১৯৭২ সালে, ১৫ বছর বয়সে। ১১ নভেম্বর, ১৯৯৮ তারিখে প্রতিনিধি সভায় সংসদ সদস্য হিসেবে তার প্রথম বক্তব্য রাখেন। ৪ ডিসেম্বর, ২০০৬ তারিখে অস্ট্রেলিয়ান লেবার পার্টির পক্ষ থেকে লেবার পার্টির নেতাসহ বিরোধীদলীয় নেতার ভূমিকায় অবতীর্ণ হন। জেনি ম্যাকক্লিনের পদত্যাগের পর জুলিয়া গিলার্ড উপ-নেতার আসন দখল করেন। এগারো বছর ক্ষমতায় থাকার পর লেবার পার্টি ২০০৭ সালে ফেডারেল নির্বাচনে জয়ী হয়। এ সময় রাড শ্রম সম্পর্কিত আইনসহ বৈশ্বিক উষ্ণতা বিষয়ে তার ভবিষ্যৎ কর্মপন্থার কথা তুলে ধরেন। ২১ অক্টোবর তৎকালীন প্রধানমন্ত্রী জন হাওয়ার্ডের সাথে টেলিভিশন বিতর্কে অবতীর্ণ হন। এতে অধিকাংশ সংবাদ বিশ্লেষকদের রায়ে তার শক্ত অবস্থানের কথা তুলে ধরা হয়। ৩ ডিসেম্বর, ২০০৭ তারিখে অস্ট্রেলিয়ার গভর্নর জেনারেল মাইকেল জেফ্রি কর্তৃক ২৬তম প্রধানমন্ত্রী হিসেবে শপথ বাক্য পাঠ করেন। প্রধানমন্ত্রী থাকাকালে কিওটো চুক্তিতে তার সমর্থন ব্যক্ত করেন। এ প্রেক্ষিতে ক্ষমতায় অধিষ্ঠিত হবার দিনই এ চুক্তিনামায় স্বাক্ষর করেন। চীনে মানবাধিকার বিষয়ে চীনা ভাষায় বক্তব্য রাখেন। আফগান যুদ্ধে তার সমর্থন ব্যক্ত করেন ও ইরাকের বিদ্যমান পরিবেশ থেকে অস্ট্রেলিয়ার সামরিকবাহিনীর সদস্যদের প্রত্যাহার করেন।
৪ আগস্ট, ২০১৩ সালে ঘোষণা করেন যে, তিনি গভর্নর-জেনারেল কুইন্টিন ব্রাইসের সাথে পার্লামেন্ট হাউজে স্বাক্ষাৎ করেন। এতে সংসদ বিলুপ্তি করে ৭ সেপ্টেম্বরে ফেডারেল নির্বাচন অনুষ্ঠানের কথা ঘোষিত হয়। এ নির্বাচনে লেবার পার্টি পরাজিত হয়। ফলে লিবারেল পার্টি’র নেতা টনি অ্যাবটের শপথ গ্রহণের পূর্ব পর্যন্ত তিনি প্রধানমন্ত্রীর চলতি দায়িত্ব পালন করবেন কেভিন রাড। জোটবদ্ধ দলের পরাজয়ের পর রাড ঘোষণা করেন যে, তিনি লেবার পার্টির দলনেতা থেকে পদত্যাগ করবেন।
ব্যক্তিগত জীবন
১৯৮১ সালে থিরিজ রিনকে বিয়ে করেন রাড। বিশ্ববিদ্যালয়ে অবস্থানকালীন একে-অপরের সাথে পরিচিত হয়েছিলেন। তাদের সংসারে জেসিকা, নিকোলাস এবং মার্কাস নামীয় তিন সন্তান রয়েছে।
হাইপারটেক্সট ট্রান্সফার প্রোটোকল সিকিউর
হাইপারটেক্সট ট্রান্সফার প্রোটোকল সিকিউর বা এইচটিটিপিএস (Hypertext Transfer Protocol Secure বা HTTPS) হল ইন্টারনেটে বহুল ব্যবহৃত একপ্রকার সুরক্ষিত কম্পিউটার নেটওয়ার্ক প্রটোকল। thumb|ইউনিফর্ম রিসোর্স লোকেটর এর শুরুতে এইচটিটিপিএস এর প্রণালি এইচটিটিপিএসে যোগাযোগ প্রটোকল ট্রান্সপোর্ট লেয়ার সিকিউরিটি (টিএলএস) বা এর পূর্ববর্তী সিকিউর সকেটস লেয়ার (এসএসএল) দিয়ে এনক্রিপ্ট করা হয়। এই প্রটোকলকে তাই এইচটিটিপি অভার টিএলসি বা এইচটিটিপি অভার এসএসএল বলা হয়।
এটি ইন্টারনেট ব্যবহার করার সময় ওয়েব সার্ভার থেকে ইউজারকে ম্যান-ইন-দ্য-মিডল আক্রমণ থেকে রক্ষা করে।
অঞ্জু জৈন
অঞ্জু জৈন (জন্ম ১১ আগস্ট ১৯৭৪) একজন প্রাক্তন ভারতীয় ক্রিকেটার। তিনি ভারতের হয়ে মহিলাদের টেস্ট ক্রিকেট (১৯৯৫ এবং ২০০৩ সালের মধ্যে ৮ ম্যাচ) এবং ওডিআই ক্রিকেট (১৯৯৩ এবং ২০০৫ এর মধ্যে ৬৫ ম্যাচ) খেলেছেন। তিনি দলের উইকেট-রক্ষক ছিলেন । তিনি নয়াদিল্লিতে জন্মগ্রহণ করেন।
তিনি ৮টি ওডিআই ম্যাচে ভারতীয় দলের নেতৃত্ব দিয়েছিলেন, সবগুলোই ২০০০ সালের ক্রিকইনফো মহিলা ক্রিকেট বিশ্বকাপের সময় যখন ভারত নিউজিল্যান্ডের কাছে হেরে যাওয়ার আগে সেমিফাইনালে উঠেছিল।
তিনি ভারতীয় মহিলাদের ঘরোয়া লীগে এয়ার ইন্ডিয়া মহিলা ক্রিকেট দলের হয়ে খেলেছেন। তিনিই একমাত্র খেলোয়াড় যিনি টানা চারটি বিশ্বকাপ খেলেছেন। উইকেটের পিছনে তার ৮১টি ডিসমিসাল সব দেশের উইকেট-রক্ষকদের দ্বারা সর্বকালের ডিসমিসালের পরিপ্রেক্ষিতে চতুর্থ অবস্থানে রয়েছে। উইকেট কিপিং এবং ক্যাপ্টেন হিসেবে ব্যাটিং ওপেন করে সবচেয়ে বেশি মহিলাদের ওয়ান ডে খেলার রেকর্ডও জৈনের।
অঞ্জু ২০০৫ সালে ভারতের তৎকালীন রাষ্ট্রপতি ডঃ এপিজে আব্দুল কালামের কাছ থেকে তার ক্রীড়া সাফল্যের জন্য অর্জুন পুরস্কার পেয়েছিলেন, তাই তাকে ক্রিকেটে বছরের সেরা ক্রীড়াবিদ হিসেবে ঘোষণা করা হয়েছে।
কোচিং ক্যারিয়ার
তিনি অন্ধ্র প্রদেশের যুব ও মহিলা ক্রিকেটারদের উন্নয়নের সাথে যুক্ত একজন কোচ ছিলেন। তিনি ওড়িশা, ত্রিপুরা এবং আসামের পাশাপাশি ভারতীয় দলের জন্যও কোচ ছিলেন। বর্তমানে তিনি বাংলাদেশ মহিলা ক্রিকেট দলের প্রধান কোচ।
রশ্মিকা মন্দানা
রশ্মিকা মন্দানা (ರಶ್ಮಿಕಾ ಮಂದಣ್ಣ; জন্ম: ৫ এপ্রিল ১৯৯৬) একজন ভারতীয় চলচ্চিত্র অভিনেত্রী এবং মডেল, যিনি মূলত তেলুগু এবং কন্নড় চলচ্চিত্রে অভিনয় করে থাকেন। গণমাধ্যম এবং কন্নড় চলচ্চিত্র শিল্পে তিনি 'কর্ণাটক ক্রাশ' নামে পরিচিত। খুবই স্বল্পসংখ্যক অভিনেত্রীর মধ্যে রশ্মিকা অন্যতম, যিনি অল্প সময়ের মাঝে কোন চলচ্চিত্রে ১ বিলিয়ন রুপি আয় করেছিলেন। তেলুগু এবং কন্নড় চলচ্চিত্র শিল্পে তিনি অন্যতম জনপ্রিয় এবং সর্বাধিক বেতনের একজন অভিনেত্রী।
রশ্মিকা ২০১৬ সালের কন্নড় চলচ্চিত্র কিরিক পার্টি-এর মাধ্যমে অভিনয়ে আত্মপ্রকাশ করেছিলেন। ২০১৭ সালে তিনি চমক এবং আঞ্জানী পুত্রা নামক দুটি বাণিজ্যিকভাবে সফল চলচ্চিত্রে অভিনয় করেছিলেন। পরে তিনি ২০১৮ সালের প্রণয়ধর্মী চলচ্চিত্র চলো দিয়ে তেলুগু চলচ্চিত্রে অভিষেক করেছিলেন। একই বছর তিনি গীতা গোবিন্দ-এ অভিনয় করেছিলেন, যা তেলুগু চলচ্চিত্রে সর্বাধিক মুনাফা অর্জনকারীদের তালিকায় স্থান করে নেয় এবং তিনি ব্যাপক পরিচিতি অর্জন করতে সক্ষম হন। তার তৃতীয় তেলুগু প্রকল্পটি ছিল দেবদাস নামে একটি তারকাবহুল বড় বাজেটের চলচ্চিত্র। কন্নড় চলচ্চিত্র শিল্পে প্রথম হ্যাট্রিক-হিট করার পরে তেলুগু চলচ্চিত্র শিল্পেও একই বছরে পরপর তৃতীয় সফল চলচ্চিত্র হিসাবে এটি চিহ্নিত হয় এবং তেলুগু ও কন্নড় চলচ্চিত্রে মুখ্য অভিনেত্রী হিসাবে নিজেকে প্রতিষ্ঠিত করেছিলেন।
তার বাণিজ্যিকভাবে সফল চলচ্চিত্র, যেমন: কিরিক পার্টি (২০১৬), আঞ্জানী পুত্রা (২০১৭), চমক (২০১৭), চলো (২০১৮), গীতা গোবিন্দ (২০১৮), যাজামানা (২০১৯), সারিলেরু নিকেভ্যারু (২০২০) এবং ভীষ্ম (২০২০)।  চলচ্চিত্রে একের পর এক সাফল্য তাকে দক্ষিণ ভারতীয় চলচ্চিত্র শিল্পে অন্যতম সর্বাধিক চাহিদাসম্পন্ন অভিনেত্রী হিসেবে গড়ে তুলেছে।
প্রারম্ভিক জীবন
রশ্মিকা মন্দানা কর্ণাটকের কোড়গু জেলার একটি শহর বিরাজপেটে ১৯৯৬ সালের ৫ এপ্রিল জন্মগ্রহণ করেছিলেন। মহীশূর বাণিজ্য ও কলা ইনস্টিটিউট-এ প্রাক-বিশ্ববিদ্যালয় কোর্স করার আগে তিনি কোড়গু পাবলিক স্কুল (সিওপিএস), কোড়গুতে পড়াশোনা করেছিলেন। তিনি এমএস রামাইয়া কলা, বিজ্ঞান ও বাণিজ্য কলেজ থেকে মনোবিজ্ঞান, সাংবাদিকতা এবং ইংরেজি সাহিত্যে স্নাতক ডিগ্রি অর্জন করেছিলেন। পড়াশুনার পাশাপাশি তিনি মডেলিং করছিলেন এবং বেশ কয়েকটি বিজ্ঞাপনেও কাজ করেছিলেন।
ভারতের অর্থনৈতিক উন্নয়ন
thumb|200px|left| ভারতের ত্রিশ কোটি মধ্যবিত্ত জনসংখ্যার বার্ষিক বৃদ্ধির হার ৫%। উপরের চিত্রে [[মুম্বাই মহানগরীর বসতাঞ্চল]] thumb|কোচির কালুরে বহুতল বাণিজ্যিক ভবনের পাশে বস্তি। এই ধরনের দূষিত পরিবেশে বাস করেন কাজের খোঁজে শহরে আসা শত শত শ্রমিক শ্রেণীর মানুষজন। ভারতের অর্থনৈতিক উন্নয়ন দেশের স্বাধীনোত্তর ইতিহাসে মোটামুটি সমাজতান্ত্রিক ধাঁচের নীতিতে পরিচালিত হয়। বিভিন্ন ক্ষেত্রে রাষ্ট্রীয় নিয়ন্ত্রণ; লাইসেন্স রাজ নামে পরিচিত বহুবিধ বিধি ও লাল ফিতের নীতি; এবং বিশ্ব অর্থনীতি থেকে বিচ্ছিন্নতা ছিল এই ব্যবস্থার বৈশিষ্ট্য। স্বাধীনতার পরবর্তী তিন দশকে ভারতে মাথাপিছু আয় বৃদ্ধির হার ছিল মাত্র ১%। ১৯৮০-এর দশকের মধ্যভাগ থেকে অর্থনৈতিক উদারীকরণের মাধ্যমে ভারতের বাজার ধীরে ধীরে খুলে যেতে থাকে। ১৯৯১ সালের মৌলিকতর আর্থিক সংস্কার ও ২০০০-এর দশকে তার নবায়নের ফলে ভারত বাজারভিত্তিক ব্যবস্থা স্থাপনের পথে অগ্রসর হয়।
রশ্মিকা মন্দানা
কর্মজীবন
রশ্মিকা ২০১২ সালে মডেলিং শুরু করেছিলেন। একই বছর তিনি ক্লিন অ্যান্ড ক্লিয়ার ফ্রেশ ফেস অব ইন্ডিয়া খেতাব অর্জন করেছিলেন এবং ক্লিন অ্যান্ড ক্লিয়ার এর ব্র্যান্ড অ্যাম্বাসেডর হিসেবে যুক্ত হয়েছিলেন। তারপরে লামোডে বেঙ্গালুরুর টপ মডেল হান্টে ২০১৩-তে তিনি টিভিসির খেতাব অর্জন করেছিলেন। প্রতিযোগিতায় তার চিত্রগুলি কিরিক পার্টি-এর নির্মাতাদের মুগ্ধ করেছিল, ফলস্বরূপ ২০১৪ সালের প্রথম দিকে চলচ্চিত্রটিতে রশ্মিকা অভিনেত্রীর ভূমিকা পালন করেছিলেন।
ভারতের অর্থনৈতিক উন্নয়ন
২০০০-এর দশকের শেষভাগে ভারতের অর্থনৈতিক বৃদ্ধির পরিমাণ দাঁড়ায় ৭.৫%, যা দেশের গড় দশকীয় আয়ের দ্বিগুণ। বিশ্লেষক মহলের ধারণা, ভারত আরও বাজার সংস্কারের ক্ষেত্রে আরো কতকগুলি মৌলিক পদক্ষেপ নিলেই এই হার বৃদ্ধি পাবে এবং ২০১১ সালের মধ্যে সরকার কর্তৃক স্থিরীকৃত লক্ষ্যমাত্রা ১০ শতাংশে উপনীত হবে। নিজ নিজ অর্থনৈতিক ক্ষেত্রে ভারতীয় রাজ্যগুলির নিজস্ব দায়িত্ব রয়েছে। রাজ্যক্ষেত্রে ১৯৯৮-২০০৮ বর্ষভিত্তিক বৃদ্ধির হার হল : গুজরাত (৮.৮%), হরিয়ানা (৮.৭%), দিল্লি (৭.৪%)। এই হার বিহার (৫.১%), উত্তরপ্রদেশ (৪.৪%) বা মধ্যপ্রদেশ (৩.৫%) রাজ্যের তুলনায় অনেক বেশি। ভারত বিশ্বে দ্বাদশ বৃহত্তম অর্থব্যবস্থা; ক্রয়ক্ষমতা সমতার নিরিখে বিশ্বে চতুর্থ বৃহত্তম ও মাথাপিছু জিডিপি (নমিন্যাল) ও মাথাপিছু জিডিপি (পিপিপি) অনুযায়ী বিশ্বে যথাক্রমে ১২৮তম ও ১১৮তম।
রশ্মিকা মন্দানা
ব্যক্তিগত জীবন
রশ্মিকা অভিনেতা রক্ষিত শেঠির সাথে বাগদান করেছিলেন। তারা কিরিক পার্টি চলচ্চিত্রটি নির্মাণের সময় ডেটিং শুরু করেছিলেন এবং ২০১৭ সালের ৩ জুলাই রশ্মিকার নিজ শহর বিরাজপেটে একটি ব্যক্তিগত অনুষ্ঠানে তাদের বাগদান সম্পন্ন হয়েছিল। কিন্তু এই যুগল পারস্পরিকভাবে অসামঞ্জস্যতার বিষয়গুলি উল্লেখ করে ২০১৮ সালের সেপ্টেম্বরে তাদের সম্পর্ক ছিন্ন করেছিল।
ভারতের অর্থনৈতিক উন্নয়ন
ভারতে জীবনযাত্রার মান উত্তরোত্তর বৃদ্ধি পেলেও জনসংখ্যার ৭৫.৬ শতাংশের দৈনিক ক্রয়ক্ষমতা সমতা ২ মার্কিন ডলারেরও কম, এবং নমিন্যাল ক্ষেত্রে তা ০.৫ মার্কিন ডলারের কাছাকাছি। ভারতীয়দের দুই তৃতীয়াংশ প্রত্যক্ষ বা পরোক্ষভাবে গ্রামাঞ্চলে কৃষিকাজ থেকে জীবিকানির্বাহ করেন। আবার জিডিপির অংশ হিসেবে নগর ও মহানগরগুলি ভারতীয় অর্থনীতির দুই তৃতীয়াংশের গঠনকর্তা।
ভারতের অর্থনৈতিক সংস্কার প্রক্রিয়া অত্যন্ত দ্রুত সারা হচ্ছে। বিশ্ব ব্যাংকের মতে সর্বাধিক গুরুত্ব আরোপ প্রয়োজন পাবলিক সেক্টর সংস্কার, পরিকাঠামো, কৃষি ও গ্রামীণ উন্নয়ন, শ্রম আইনের অপসারণ, পিছিয়ে পড়া রাজ্য ও এইচআইভি/এইডস-এর ক্ষেত্রে। ২০০৮ সালের ইজ অফ ডুইং বিজনেস ইনডেক্স অনুসারে ভারতের স্থান ১২০তম। উল্লেখ্য এই ইনডেক্সে গণপ্রজাতন্ত্রী চিন ও ব্রাজিলের স্থান যথাক্রমে ৮৩তম ও ১২০তম।
ফ্রান্সিস্কো গোয়া
ফ্রান্সিস্কো হোসে দে গোয়া ই লুসিয়েন্তেস (৩০ মার্চ ১৭৪৬ - ১৬ এপ্রিল ১৮২৮) ছিলেন একজন স্প্যানিশ রোমান্টিক চিত্রকর ও প্রিন্টপ্রস্তুতকারক। চিত্রকলার ওল্ড মাস্টার যুগের শেষ ও আধুনিক যুগের প্রথম চিত্রকর হিসেবে বিবেচনা করা হয়। তিনি স্প্যানিশ রাজার দরবারের একজন রাজচিত্রকর ছিলেন। তার চিত্রগুলোর ভিতর দিয়ে একইসঙ্গে তার যুগের ঘটনাবলী ও সেসব ঘটনার বিশ্লেষণ ফুটে উঠে। তার শিল্পচর্চার রীতিবিরুদ্ধ কল্পনাপ্রয়াসী উপাদান ও একই সঙ্গে রং-এর সাহসী ব্যবহার পরবর্তী প্রজন্মের চিত্রকর যেমন এদুয়ার মানে, পাবলো পিকাসো, ও ফ্রান্সিস বেকনের নিকট আদর্শ হিসেবে কাজ করেছে।
প্রারম্ভিক জীবন
থাম্ব|মাদ্রিদে ১৮০৮ সালের মে তৃতীয়, গুগল আর্থে প্রাডো ফ্রান্সিসকো গয়া ৩০ মার্চ ১৭৪৬ সালে স্পেনের Fuendetodos, Aragón তে জন্মগ্রহণ করেন। তার পিতার নাম জোসে বেনিটো ডি গয়া ফ্র্যঙ্ক এবং মাতার নাম গ্রাসিয়া ডি লুসিয়েন্টেস সালভেদর। গয়ার পিতা ছিলেন একজন স্পেনিয় আদিবাসী। তারে পেশা ছিল আলঙ্করিক গিল্টিকার। ফ্রান্সিসকো ১৭৪৯ সালে সারগোসা শহরে একটি বাড়িতে বসবাস করতে শুরু করেন। সম্ভবত তিনি Escuelas Pias এ তার স্কুল জীবন শুরু করেন। মার্টিন জাপাতের সাথে তিনি ঘনিষ্ট সম্পর্ক গড়ে তোলেন। ১৭৭০ থেকে ১৭৯০ সাল পর্যন্ত মাদ্রিদে র রাজসভায় তার প্রাথমিক কর্মজীবন সম্পর্কে ধারণা পাওয়া যায়। ১৪ বছর বয়সে প্রখ্যাত চিত্রকর José Luzán এর সাথে ৪ বছর কাজ করেন। এরপর তিনি মাদ্রিদে চলে যান। সেখানে এন্টনি র‌্যাফায়েল মেঙগজের সাথে পড়াশুনা করেন। গয়া এরপর ১৭৬৩ এবং ১৭৬৬ সালে Real Academia de Bellas Artes de San Fernando তে ভর্তী হবার চেষ্টা কের ব্যর্থ হন। এরপর ১৭৭১ সালে তিনি রোমে চলে আসেন। সেখানে একটি চিত্রকর্ম প্রতিযোগিতায় তার আঁকা একটি চিত্রকর্ম দ্বিতীয় স্থান অধিকার করে।
কর্ম জীবন
১৭৭৫ সালের ২৫ জুলাই তিনি জোসেফা পেপাকে বিবাহ করেন। গয়া ১৭৬৫ সাল থেকে Real Academia de Bellas Artes de San Fernando এর সদস্য ছিলেন। এর ফলশ্রুতিতে তিনি স্পেনের রাজকীয় প্রাসাদগুলোর প্রস্থর নির্মিত দেয়াল সাজানোর জন্য ৪২ টি প্যাটার্ন অঙ্কন করেন। তার এই কাজগুলো রাজকীয় দরবারে তার প্রবেশাধিকার নিশ্চিত করে এবং তিনি তৎকালিন রাজপরিবারের অনুগ্রহ প্রাপ্ত হন। Church of San Francisco El Grande এর মূল বেদীতে তার অঙ্কিত একটি চিত্রকর্মন জন্য তিনি Royal Academy of Fine Art এর সদস্যপদ পান। ১৭৮৩ সালে স্পেনের রাজা তৃতীয় চার্লস তার পোর্টেট তৈরী করার জন্য গয়াকে নিয়োগ করেন। সেই সময় ক্রাইন প্রিন্স ডন লুই এর সাথে তার বন্ধুত্ব গড়ে ওঠে। ১৭৮৬ সালে রাজা তাকে বেতনভোগী রাজচিত্রকর হিসাবে নিয়োগ দেন। রাজা চতুর্থ চার্লসের সময়ে তিনি তার ক্যারিয়ারের সর্বোচ্চ সম্মানজনক অবস্থানে পৌছান। ১৮০৮ সারে ফ্রান্সের সেনাবাহিনী নেপোলিয়নের ভ্রাতা প্রথম জোসেফের নের্তৃত্বে স্পেন আক্রমণ করলে পেনিনসুলা যুদ্ধ শুরু হয়। গোয়া নতুন রজার দরবারেও তার স্থান করে নেন। ১৮১৪ সালে স্পেনের রাজা সপ্তম ফার্ডিনান্ড পুনরায় সিংহাসন ফিরে পেলে গোয়া ফ্রান্সদের সাথে কাজ করা থেকে বিরত থাকেন। ১৮১২ সালে তার স্ত্রী জোসেফা মারা যান।
দীর্ঘ লম্ফ
দীর্ঘ লম্ফ একটি ট্র্যাক অ্যান্ড ফিল্ড প্রতিযোগিতা যেখানে প্রতিযোগীরা গতি, শক্তি এবং তৎপরতা একত্রিত করে শুরুর বিন্দু থেকে যতদূর সম্ভব লাফানোর চেষ্টা করে। ট্রিপল জাম্প এবং দীর্ঘ লম্ফকে, বিভাগ হিসাবে, দূরত্বের জন্য লম্ফ পরিমাপ করার প্রতিযোগিতায় "অনুভূমিক লম্ফ" হিসাবে উল্লেখ করা হয়। প্রাচীন অলিম্পিক গেমসের ইতিহাসে এই প্রতিযোগিতার কথা পাওয়া যায়। ১৮৯৬ সালে প্রথম অলিম্পিকের সময় থেকে পুরুষদের জন্য এবং ১৯৪৮ সাল থেকে মহিলাদের জন্য এটি অলিম্পিকে অন্তর্ভুক্ত উঠেছে।
নিয়মাবলী
সেরা প্রতিযোগিতা স্তরে, প্রতিযোগীরা একটি পথ ধরে দৌড়োয় (সাধারণত দৌড়োনোর পথের মত একই প্রলেপ দেওয়া রাবারযুক্ত পৃষ্ঠ, পুনর্ব্যবহারযোগ্য রাবার বা ভালকানাইজড রাবার প্রলেপ দেওয়া দৌড় পথকে সাধারণত সমস্ত আবহাওয়ায় দৌড়োনোর পথ বলা হয়) এবং একটি কাঠের পাটাতন (২০ সেমি বা ৮ ইঞ্চি চওড়া, যেটি দৌড়োনোর পথের সঙ্গে শক্ত করে লাগানো থাকে) থেকে তারা যতদূর পারে লাফ দেয় একটি সূক্ষ্মভাবে গুঁড়ো করা নুড়ি বা বালি দিয়ে ভরা গর্তে। প্রতিযোগী যদি নিষিদ্ধ রেখা পার হয়ে লাফ শুরু করে, লাফটি নিষিদ্ধ ঘোষিত হয় এবং কোনও দূরত্ব নথিবদ্ধ করা হয় না। এই ঘটনাটি শনাক্ত করতে পাটাতনে পরে প্লাস্টিসিনের একটি স্তর স্থাপন করা হয়। একজন কর্মকর্তা (রেফারির মতো) এই লাফটি দেখেন এবং নিষিদ্ধ কিনা নির্দেশ করেন। প্রতিযোগী নিষিদ্ধ রেখার পিছনে যে কোনও বিন্দু থেকে লাফ শুরু করতে পারে; তবে, পরিমাপ করা দূরত্বটি হবে, দেহ বা পোশাকের কোনও অংশের দ্বারা সৃষ্ট বালির ওপর সবচেয়ে কাছের দাগ থেকে নিষিদ্ধ রেখার সাথে লম্ব দূরত্ব। তাই, একজন প্রতিযোগী নিষিদ্ধ রেখার যতো কাছ থেকে লাফাতে পারবে, সে তত বেশি দূরত্ব অতিক্রম করতে পারবে। প্রতিযোগীরা যাতে যথাযথ জায়গা থেকে লাফ দিতে পারে, তাতে সহায়তা করার জন্য দৌড়োনোর পথের পাশে দুটি চিহ্ন রাখার অনুমতি দেওয়া হয়। ছোট স্তরের প্রতিযোগিতায়, প্লাস্টিসিন সম্ভবত থাকে না, দৌড়পথটি অন্য কোনও পৃষ্ঠতল হতে পারে বা প্রতিযোগীরা দৌড়পথে আঁকা বা টেপযুক্ত চিহ্ন থেকে তাদের লাফ শুরু করতে পারে। ছোট প্রতিযোগিতায়, প্রচেষ্টা সংখ্যা চার বা তিনের মধ্যে সীমাবদ্ধ থাকতে পারে।
একক সঙ্গীত
সঙ্গীতে একক (ইতালীয় অর্থ: একক বা একা ) হল এককভাবে কোনো ব্যক্তির বাজানো বা গাওয়া কোনো বিশেষ অধ্যায় যেখানে তিনি একক বা পিয়ানোর মতো যন্ত্রসামগ্রীর সমন্বয়ে পারফর্ম করে থাকেন। অর্থাৎ যখন কোনো একক ব্যক্তি গান পরিবেশনা করেন বা কোনো যন্ত্রের সাহায্য নিয়ে একক ভাবে পরিবেশনা করেন তাকে বলা হয় একক সংগীত। একটি ধারাবাহিক গোষ্ঠী (বারোক সংগীতে), বা বাকী বাজনা, অর্কেস্ট্রা, ব্যান্ড বা অন্যান্য পোশাকের বাকী অংশগুলোও এর মাঝে অন্তর্গত। একক সঞ্চালন করাকে "একক" এবং যিনি আয়োজন করেন তাকে এককী বলা হয় । এককের বহুবচন হ'ল সোলি । কিছু প্রসঙ্গে এগুলি বিনিময়যোগ্য, তবে একক শব্দটি ক্লাসিকাল সংগীতে সীমাবদ্ধ থাকে এবং বেশিরভাগই একক টুকরোতে একক অভিনয় বা একক অনুচ্ছেদে হয়। তদুপরি, সোলি শব্দটি একটি অর্কেস্ট্রাল রচনায় একক খেলোয়াড়কে নির্ধারিত অল্প সংখ্যক যুগল অংশ বোঝাতে ব্যবহৃত হতে পারে। বারোক কনসার্টো গ্রোসোতে এই জাতীয় গ্রুপের একক কথায় কানসার্টিনো ছিল।
বিরতি বা ব্রিজ চলাকালীন জনপ্রিয় সংগীতে একটি যন্ত্রীয় একক ব্যবহৃত হয় গানের কোনও অংশে লিরিক্স ছাড়াই আগ্রহ এবং বিভিন্নতা যুক্ত করতে।
সংগীতের শব্দ থেকেই একক বিমান উড্ডয়নকারী পাইলটকেও একক বিমান পাইলট বলা হয়। অর্থাৎ কেউ যখন একক ভাবে বিমান উড্ডয়ন করেন তখন তাকে একক বৈমানিক বলা হয়।
১৮ শতাব্দী
একক সংগীতের ইতিহাস ১৮ শতাব্দীর।বারোক এবং শাস্ত্রীয় সময়ে, সোলো শব্দটি কার্যত সোনাটার সমতূল্য ছিল।
লরা ইঙ্গলস ওয়াইল্ডার
থাম্ব|মার্কিন লেখিকা লরা ইঙ্গলস ওয়াইল্ডার লরা ইঙ্গলস ওয়াইল্ডার একজন মার্কিন লেখিকা। যিনি মাত্র কয়েকটি আত্মজীবনী মূলক বই লিখে খ্যাতি অর্জন করেছেন। তার লেখা  "লিটল হাউস"  নামে বইগুলোর  সিরিজ ১৯৩২ থেকে ১৯৪৭ সাল পর্যন্ত প্রকাশিত হয় যা বিপুল জনপ্রিয়তা লাভ করেছিল। এই বইগুলোর লরা তিনি নিজেই এবং তার জীবনের কাহিনী ফুটে উঠেছে এই জনপ্রিয় সিরিজগুলোতে।
জন্ম ও প্রাথমিক জীবন
লরা ইঙ্গলস ১৮৬৭ সালের ৭ ফেব্রুয়ারি তারিখে জন্মগ্রহণ করেন।  তার জন্মস্থান ছিল আমেরিকার উইসকনসিনে র বিগ উডস অঞ্চলের পেপিন শহর থেকে মাত্র এগারো কিলোমিটার দূরে "বিগ উডসে"।  লরার বাবার নাম চার্লস ফিলিপ ইঙ্গলস এবং মায়ের নাম ক্যারোলিন  ইঙ্গলস। তারা মোট পাঁচ সন্তানের অধিকারী ছিলেন। লরার মেরি অ্যামেলিয়া  নামে একজন বড় বোন ছাড়াও ক্যারোলিন সেলেস্টিয়া (ক্যারি), চার্লস ফ্রেডেরিক (যিনি শৈশবে মারা যান) এবং গ্রেস পার্ল নামে তিনটি ছোট ভাই ছিল।  লরা ডেলানো পরিবারের বংশধর ছিলেন, মার্কিন রাষ্ট্রপতি ফ্রাঙ্কলিন ডিলানো রুজভেল্টে র পূর্বপুরুষের পরিবার।
রাহুল রায়
রাহুল রায় (জন্ম: ৯ ফেব্রুয়ারি ১৯৬৮) হলেন একজন ভারতীয় চলচ্চিত্র অভিনেতা এবং প্রযোজক। এছাড়াও বলিউড এবং টেলিভিশনে তাঁর কাজের জন্য তিনি একজন প্রাক্তন মডেল হিসেবে অধিক পরিচিত।  ১৯৯০ সালে, ব্লকবাস্টার চলচ্চিত্র আশিকির মধ্য দিয়ে রাহুল তার অভিনয় জীবন শুরু করেছিলেন; তিনি মহেশ ভাটের প্রযোজনায় নবাগত অনু আনারওয়ালের সাথে মুখ্য অভিনেতা হিসাবে অভিনয় করেছিলেন। অতঃপর ১৯৯২ সালে, তিনি সুধাকর বোকাডের প্রণয়ধর্মী চলচ্চিত্র স্বপ্নে সজন কে-এ কারিশমা কাপুরের বিপরীতে অভিনয় হয়েছিলেন।  রাহুল আন্তর্জাতিক চলচ্চিত্র ও টেলিভিশন ক্লাবের এশিয়ান একাডেমি অফ ফিল্ম অ্যান্ড টেলিভিশনের আজীবন সদস্যপদ লাভ করেছেন।
১৯৯৩ সালে, রাহুল মহেশ ভাটের আত্মজীবনীমূলক চলচ্চিত্র ফির তেরি কাহানী ইয়াদ আয়েতে একটি উল্লেখযোগ্য চরিত্রে অভিনয় করেছিলেন, রাহুলের চরিত্রটি চলচ্চিত্র নির্মাতার উপর ভিত্তি করে তৈরি করা হয়েছিল। এই চলচ্চিত্রটি জি টিভির প্রথম মূলধারার প্রযোজনা ছিল। অতঃপর রাহুল ভট্টের প্রযোজনায় জানাম ছবিতে অভিনয় করেছিলেন, যা বিক্রম ভাটের পরিচালনায় অভিষেক ছিল।
২০০৬ সালে, রাহুল সনি এন্টারটেইনমেন্ট টেলিভিশনে প্রচারিত জনপ্রিয় রিয়্যালিটি অনুষ্ঠান বিগ বসের ১ম আসর অংশ নিয়েছিলেন এবং উক্ত আসরের চ্যাম্পিয়ন হয়েছিল। অতঃপর রাহুল চলচ্চিত্র প্রযোজনায় অংশ নিয়েছেন। তাঁর কোম্পানি, রাহুল রায় প্রোডাকশনস, ইলান নামে তার প্রথম প্রযোজিত চলচ্চিত্র প্রকাশ করেছিল; যেটি ২০১১ সালের ২৫শে নভেম্বর তারিখে মুক্তি পেয়েছিল। উক্ত চলচ্চিত্রে রাহুল এবং ঋতুপর্ণা সেনকে প্রধান চরিত্রে অভিনয় করতে দেখা গিয়েছিল।
অনিল ভট্টাচার্য
অনিল ভট্টাচার্য (জন্ম ১ আগস্ট ১৯৩৪) একজন ভারতীয় প্রাক্তন ক্রিকেটার । তিনি ১৯৫৩ থেকে ১৯৬১ সালের মধ্যে বাংলার হয়ে ২৩টি প্রথম-শ্রেণীর ম্যাচ খেলেছেন।
নাগ নদী
থাম্ব| নাগ নদী নাগ নদী ( মারাঠি : नाग नदी) ভারতের মহারাষ্ট্রের নাগপুর শহরের মধ্য দিয়ে প্রবাহিত একটি নদী । নাগ নদীর নামেই নাগপুর নামের ব্যুৎপত্তি ।
ওয়াদির কাছে লাভা পাহাড়ে উৎপন্ন হয়ে নাগ নদীটি কানহান - পেঞ্চ নদী অববাহিকার একটি অংশ গঠন করে। । নাগ ও পিওলি নদীর সঙ্গমস্থল পবনগাঁওয়ের কাছে, নাগ ও পোরা নদীর সঙ্গমস্থল তিতুরের কাছে এবং নাগ ও কানহান নদীর সঙ্গমস্থল সাওয়াঙ্গী গ্রামের কাছে। করুণ অবস্থার জন্যে ২০০১ সালে নাগপুর শহরের ঐতিহ্য তালিকা থেকে নাগ নদীর নামটি সরানো হয় যদিও ২০১৫ সালের নভেম্বর মাসে বিভিন্ন প্রচেষ্টার পরে নাগ নদীকে শহরের ঐতিহ্য তালিকায় পুনঃস্থাপন করা হয়েছে
নদীটি নাগপুরের নিষ্কাশন হিসাবে কাজ করে এবং এর ফলে শহর থেকে আসা শহুরে বর্জ্য দ্বারা এর বাস্তুতন্ত্র ব্যাপকভাবে দূষিত হয়।
পুনর্জীবন এবং সৌন্দর্যায়ন
২০১৯ সালের নভেম্বরে জাতীয় নদী সংরক্ষণ অধিদপ্তর দ্বারা ২৪৩৪ কোটি টাকা ব্যয়ে নাগ নদীর পুনর্জীবন ও পরিষ্কারকরণ করা হয়েছিল। নদী পুনরুজ্জীবন প্রকল্পে কেন্দ্র ৬০%, রাজ্যের ২৫% এবং নাগপুর মহানগর পালিকা-এর অবশিষ্ট ১৫% ব্য্য বহন করেছে। জাপান আন্তর্জাতিক সহযোগিতা এজেন্সি কেন্দ্র ও রাজ্যের শেয়ারের জন্য দীর্ঘমেয়াদী ঋণ অনুমোদন করেছে। প্রকল্পটি নাগ নদীর সাথে পিওলি নদীর পুনর্জীবনেও ব্যবহৃত হয় এবং এটি সম্পূর্ণ হতে চার বছর সময় লাগবে বলে অনুমান করা হয়। নাগপুর মিউনিসিপ্যাল কর্পোরেশন (NMC) ১৬০০ কোটি টাকার নাগ রিভারফ্রন্ট ডেভেলপমেন্ট প্রজেক্টও তৈরি করছে। ফ্রান্স ভিত্তিক এএফডি (ফরাসি উন্নয়ন সংস্থা) বিস্তারিত প্রকল্প প্রতিবেদন তৈরি করছে এবং সম্ভবত প্রকল্পটির জন্য দীর্ঘমেয়াদী ঋণ অনুমোদন করবে।
আলেকজান্দ্রিয়ার প্রাচীন গ্রন্থাগার
thumb|right|220px|দ্য গ্রেট লাইব্রেরি অফ আলেকজান্দ্রিয়া, ও. ফন করফেন, ঊনবিংশ শতাব্দী আলেকজান্দ্রিয়ার প্রাচীন গ্রন্থাগার বা আলেকজান্দ্রিয়ার রাজ-গ্রন্থাগার ছিল প্রাচীন বিশ্বের বৃহত্তম ও সবচেয়ে গুরুত্বপূর্ণ গ্রন্থাগারগুলির একটি। এটি মিশরের আলেকজান্দ্রিয়া শহরে অবস্থিত ছিল। খ্রিস্টপূর্ব তৃতীয় শতাব্দীতে মিশরের টলেমিক রাজবংশের পৃষ্ঠপোষকতায় একটি প্রধান শিক্ষাকেন্দ্র হিসেবে এই গ্রন্থাগারটি গড়ে উঠেছিল। ৩০ খ্রিস্টপূর্বাব্দে রোমানদের মিশর আক্রমণের সময় পর্যন্ত এই গ্রন্থাগার কার্যকরী ছিল। গ্রন্থ সংগ্রহের পাশাপাশি এই গ্রন্থাগারে বক্তৃতাকক্ষ, সভাকক্ষ ও বাগানও ছিল। এই গ্রন্থাগার প্রকৃতপক্ষে ছিল মিউজিয়াম নামে এক বৃহত্তর গবেষণা প্রতিষ্ঠানের অংশ। এখানে প্রাচীন বিশ্বের বহু বিশিষ্ট দার্শনিক পড়াশোনা করেছিলেন।
এই গ্রন্থাগার পুড়িয়ে ফেলা হয়েছিল। যার ফলে বহু স্ক্রোল ও বই চিরতরে নষ্ট হয়ে যায়। আলেকজান্দ্রিয়ার প্রাচীন গ্রন্থাগারের অগ্নিকাণ্ড তাই সাংস্কৃতিক জ্ঞান ধ্বংসের প্রতীক। প্রাচীন গ্রন্থগুলিতে এই অগ্নিকাণ্ডের সময় নিয়ে বিতর্ক দেখা যায়। কে এই অগ্নিসংযোগ ঘটিয়েছিলেন তা নিয়েও মতান্তর রয়েছে। এই ধ্বংস নিয়ে একটি জনশ্রুতি হল, বহু বছর ধরে জ্বলতে থাকা আগুনে এই গ্রন্থাগার বিনষ্ট হয়। সম্ভবত ৪৮ খ্রিস্টপূর্বাব্দে জুলিয়াস সিজারের মিশর আক্রমণের সময়, ২৭০ খ্রিষ্টাব্দে আরেলিয়ান আক্রমণের সময়, ৩৯১ খ্রিষ্টাব্দে কপটিক পোপ থেওফিলাসের নির্দেশে সংঘটিত পৃথক পৃথক অগ্নিকাণ্ডে আলেকজান্দ্রিয়ার গ্রন্থাগার সম্পূর্ণ ভস্মীভূত হয় (এই ধারণা টি ১৭১৩ সালে Fr. Eusèbe Renaudot এর দ্বারা পরিত্যাক্ত হয়, এবং এটা প্রচলিত যে সেরাপিয়াম এর পূর্বেই তৃতীয় শতাব্দীতে রোমান সম্রাট অরেলিয়ান এর আক্রমণে এই লাইব্রেরি টা আংশিক ভস্মীভূত হয় এবং ৩৯১ খ্রিষ্টাব্দে এর ধ্বংস সম্পন্ন হয়)[http://aulus%20Gellius.%20Attic%20Nights%20book%207%20chapter%2017. ১]
মূল গ্রন্থাগারটি ধ্বংসপ্রাপ্ত হওয়ার পর, গবেষকরা আলেকজান্দ্রিয়া শহরেরই অন্য প্রান্তে সেরাপিয়াম নামে এক মন্দিরে একটি ছোটো গ্রন্থাগার ব্যবহার করতেন। কনস্ট্যান্টিনোপলের সক্রেটিসের মতে কপটিক পোপ থেওপিলাস ৩৯১ খ্রিষ্টাব্দে এই মন্দিরটিও ধ্বংস করে দেন।
গঠন
আলেকজান্দ্রিয়ার প্রাচীন গ্রন্থাগারের আকার কেমন ছিল, তা সঠিক না জানা গেলেও প্রাচীন গ্রন্থগুলির বর্ণনা অনুসারে, এই গ্রন্থাগারে স্ক্রোলের বিশাল সংগ্রহ, আঁকাবাঁকা পায়ে চলার পথ, একত্র ভোজনের কক্ষ, পড়ার ঘর, সভাকক্ষ, বাগান ও বক্তৃতাকক্ষ ছিল। আধুনিক বিশ্ববিদ্যালয়গুলির শিক্ষাপ্রাঙ্গণে এই ধরনের নকশা দেখা যায়। গ্রন্থাগারের একটি অধিগ্রহণ বিভাগ (সম্ভবত গ্রন্থভাণ্ডারের কাছে অবস্থিত ছিল বা বন্দরে জিনিসপত্র রাখার কাজে ব্যবহৃত হত) এবং একটি ক্যাটালগিং বিভাগ ছিল। একটি বড়ো ঘরে তাকে প্যাপিরারের সংগ্রহ রাখা হত। এগুলিকে বলা হত "বিবলিওথেকাই" (βιβλιοθῆκαι)। জনশ্রুতি, এই তাকগুলির উপর একটি ফলকে লেখা থাকত: "আত্মার চিকিৎসার স্থান"।
সংগ্রহ
এই গ্রন্থাগারে কোন যুগের ঠিক কতগুলি বই ছিল, তার অনুমান করা আর সম্ভব নয়। গ্রন্থ সংগৃহীত হত প্যাপিরাসের আকারে। ৩০০ খ্রিস্টপূর্বাব্দের পর থেকে অবশ্য কোডেক্সও ব্যবহৃত হয়েছে। আলেকজান্দ্রিয়ার গ্রন্থাগারের গ্রন্থসংগ্রহকে কখনও পার্চমেন্ট কাগজে ধরে রাখা হয়নি। এর কারণ সম্ভবত মিশর অঞ্চলে প্যাপিরাস ব্যবসার রমরমা। তবে এই গ্রন্থাগার পার্চমেন্ট ব্যবহারের পরোক্ষ কারণ হয়ে উঠেছিল। গ্রন্থাগারের প্রচুর প্যাপিরাস প্রয়োজন হত বলে প্যাপিরাস রফতানি করা যেত না। তার বদলে পার্চমেন্ট রফতানির সূত্রপাত ঘটে।
কোনো কোনো ক্ষেত্রে একই লেখা একাধিক স্ক্রোলে লিখে রাখা হত। এই ধরনের "বই"গুলি ছিল প্রধান সম্পাকীয় রচনা। কথিত আছে, রাজা টলেমি দ্বিতীয় ফিলাডেলফাসের রাজত্বকালে (৩০৯-২৪৬ খ্রিস্টপূর্বাব্দ) গ্রন্থাগারে ৫০০,০০০-এরও বেশি স্ক্রোল ছিল। কথিত আছে, বিবাহের যৌতুক হিসেবে পারগামাম গ্রন্থাগারের ২০০,০০০ স্ক্রোল মার্ক অ্যান্টনি ক্লিওপেট্রাকে উপহার দিয়েছিলেন। যদিও, কোনো কোনো ঐতিহাসিকের মতে, অ্যান্টনি যে রোমের তুলনায় মিশরের প্রতি অধিক আনুগত্য দেখিয়েছিলেন, তা প্রমাণ করার জন্যই এই ধরনের দাবি করা হয় মাত্র।
গবেষণা প্রতিষ্ঠান হিসেবে এই গ্রন্থাগারে গণিত, জ্যোতির্বিদ্যা, পদার্থবিদ্যা, প্রাকৃতিক বিজ্ঞান ও অন্যান্য নানা বিষয়ের গ্রন্থ ছিল। সাম্রাজ্যের প্রধান গ্রন্থাগার হওয়ায় এখানে প্রাচীন বিশ্বের প্রথম এবং প্রধান গ্রন্থপাঠ সমালোচনার কেন্দ্র ছিল এই গ্রন্থাগার। একই লেখা একাধিক স্ক্রোলে বিধৃত হওয়ায় তুলনামূলক গ্রন্থপাঠ সমালোচনাও তীব্রতর হত। গ্রন্থ সংগ্রহের পর প্রধান অনুলিপিগুলি তৈরি করা হত সারা পৃথিবীর বিদ্বান, রাজপরিবার ও ধনী গ্রন্থ সংগ্রাহকদের জন্য। তা থেকে গ্রন্থের প্রচুর আয়ও হত।
ইতিহাস
thumb|right|রোমের টাইবেরিয়াস ক্লডিয়াস ব্যালবিলাসের লাতিন শিলালিপিতে "ALEXANDRINA BYBLIOTHECE" (অষ্টম পঙ্‌ক্তি) শব্দটি আলেকজান্দ্রিয়ার প্রাচীন গ্রন্থাগারের নামবাচক। প্রায় সব প্রাচীন গ্রন্থেই আলেকজান্দ্রিয়ার গ্রন্থাগারকে প্রাচীন বিশ্বের বৃহত্তম ও সবচেয়ে গুরুত্বপূর্ণ গ্রন্থাগারগুলির একটি বলে উল্লেখ করা হয়েছে। তবে এই গ্রন্থাগারের বিবরণ ইতিহাস ও কিংবদন্তির মিশ্রণই রয়ে গিয়েছে। এই গ্রন্থাগারের মূল উদ্দেশ্য ছিল প্রাচীন মিশরের ঐশ্বর্য প্রদর্শন। গবেষণা ছিল গৌণ উদ্দেশ্য। তবে গ্রন্থাগারের সঞ্চিত গ্রন্থগুলি মিশরের শাসকের কাজে লাগত।
ছদ্ম-পত্রসাহিত্য লেটার্স অফ এরিস্টেয়াস (১৮০-১৪৫ খ্রিস্টপূর্বাব্দের মধ্যে রচিত) এই গ্রন্থাগার সম্পর্কে সবচেয়ে পুরনো তথ্যসূত্র। এই বই থেকে জানা যায়, লাইব্রেরিটি টলেমি প্রথম সোটারের রাজত্বকালে (৩৬৭-২৮৩ খ্রিস্টপূর্বাব্দ) অ্যারিস্টটলের ছাত্র ডিমেট্রিয়াস ফালেরেউস গড়ে তুলেছিলেন। অন্যমতে, টলেমি প্রথম সোটারের পুত্র টলেমি দ্বিতীয় ফিলাডেলফাসের রাজত্বকালে (২৮৩-২৪৬ খ্রিস্টপূর্বাব্দ) এই গ্রন্থাগার গড়ে উঠেছিল। মিউজিয়ামের পাশে রাজপ্রাসাদের অঙ্গ হিসেবে অ্যারিস্টটলের লিসেয়ামের ধাঁচে এই গ্রন্থাগার গড়ে উঠেছিল।
আলেকজান্দ্রিয়ার গ্রন্থাগারের দায়িত্ব ছিল সারা বিশ্বের জ্ঞান সংগ্রহ করা। গ্রন্থাগারের অধিকাংশ কর্মচারী প্যাপিরাসে বই অনুবাদের কাজে ব্যস্ত থাকতেন। রোডস ও এথেন্সের বইমেলায় ঘুরে রাজার অর্থে প্রচুর বই সংগ্রহ করে এই কাজ চলত। গালেনের মতে, বন্দরের কোনো জাহাজে কোনো বই পাওয়া গেলেই তা গ্রন্থাগারে নিয়ে আসা হত। এই বইগুলি "জাহাজের বই" নামে তালিকাভুক্ত করা হত। তারপর সরকারি লিপিকার সেই বইয়ের অনুলিপি করতেন। মূল বইটি গ্রন্থাগারে রেখে, অনুলিপিটি মালিককে ফেরত দেওয়া হত। অতীতকালের গ্রন্থ সংগ্রহের পাশাপাশি এই গ্রন্থাগারে একদল আন্তর্জাতিক গবেষক সপরিবারে বাস করতেন। তারা রাজার কাছ থেকে বৃত্তি পেতেন।
গালেনের মতে, তৃতীয় টলেমি এথেন্সবাসীর কাথ থেকে এসিলাস, সোফোক্লিস ও ইউরিপিডিসের মূল বইগুলি সংগ্রহের অনুমতি চেয়েছিলেন। এর পরিবর্তে এথেন্সবাসীরা প্রচুর পনেরো ট্যালেন্ট (৪৫০ কিলোগ্রাম) ওজনের মূল্যবান ধাতু বন্ধকী রাখতে চান। তৃতীয় টলেমি সেই পরিমাণ অর্থ জমা রাখলেও মূল বইগুলি গ্রন্থাগারেই রেখে দেন। তবে এই গল্পটি টলেমিক রাজবংশের অধীনে এথেন্সের উপর আলেকজান্দ্রিয়ার ক্ষমতা প্রদর্শনের জন্য প্রচারিত অসত্য গল্পও হতে পারে। আলেকজান্দ্রিয়া ছিল মিশরের মূল ভূখণ্ড ও ফারোজ দ্বীপের মধ্যে যোগাযোগরক্ষাকারী বন্দর। এখানে প্রাচ্য ও পাশ্চাত্যের বণিকরা আসতেন। ধীরে ধীরে এটি একটি আন্তর্জাতিক বাণিজ্যকেন্দ্রে পরিণত হয় এবং পরে প্যাপিরাসের অন্যতম প্রধান উৎপাদন কেন্দ্রে পরিণত হয়। যা এখানে গ্রন্থ উৎপাদনেও সহায়ক হয়।
উত্তরাধিকার
thumb|upright=1.3|ইয়াহিয়া আল-ওয়াসিতির চিত্র ১২৩৩, বাগদাদের একটি আব্বাসীয় গ্রন্থাগারে আরব পণ্ডিতদের চিত্রিত করছেন
পুরাকীর্তিতে
আলেকজান্দ্রিয়া গ্রন্থাগারটি প্রাচীন বিশ্বের অন্যতম বৃহত্তম এবং সর্বাধিক মর্যাদাপূর্ণ গ্রন্থাগার ছিল, তবে এটি একমাত্র থেকে দূরে ছিল। হেলেনিস্টিক পিরিয়ডের শেষে, পূর্ব ভূমধ্যসাগরের প্রায় প্রতিটি শহরে একটি পাবলিক লাইব্রেরি ছিল এবং অনেকগুলি মাঝারি আকারের ন্গোরেও ছিল। রোমান আমলে, কেবল লাইব্রেরির সংখ্যা প্রসারিত হয়। খ্রিস্টীয় চতুর্থ শতাব্দীর মধ্যে কেবল রোম শহরেই কমপক্ষে দুই ডজন পাবলিক গ্রন্থাগার ছিল।
প্রাচীন কালজুড়ে, রোমান সাম্রাজ্য খ্রিস্টান হওয়ার সাথে সাথে খ্রিস্টান গ্রন্থাগারগুলি সরাসরি আলেকজান্দ্রিয়া গ্রন্থাগারের উপর ভিত্তি করে তৈরি হয়েছিল এবং পূর্ববর্তী পৌত্তলিক যুগের অন্যান্য দুর্দান্ত গ্রন্থাগারগুলি সমস্ত সাম্রাজ্যের গ্রিক ভাষী পূর্ব অংশ জুড়ে প্রতিষ্ঠিত হতে শুরু করেছিল। এই গ্রন্থাগারগুলির মধ্যে বৃহত্তম এবং সর্বাধিক বিশিষ্টগুলির মধ্যে ছিল সিজারিয়া মেরিটিমার ধর্মতাত্ত্বিক গ্রন্থাগার, জেরুজালেমের গ্রন্থাগার এবং আলেকজান্দ্রিয়ার খ্রিস্টান গ্রন্থাগার। এই লাইব্রেরিগুলিতে পৌত্তলিক এবং খ্রিস্টান উভয় লেখা পাশাপাশি ছিল এবং খ্রিস্টান পণ্ডিতরা আলেকজান্দ্রিয়া লাইব্রেরির পন্ডিতরা গ্রিক শাস্ত্র বিশ্লেষণের জন্য যে একই ফিলোলজিক্যাল কৌশল ব্যবহার করেছিলেন তা জুডো-খ্রিস্টান শাস্ত্রে প্রয়োগ করেছিলেন। তবুও, পৌত্তলিক লেখকদের অধ্যয়ন রেনেসাঁ অবধি খ্রিস্টান ধর্মগ্রন্থ অধ্যয়নের গৌণ ছিল।
হাস্যকর ভাবে, প্রাচীন গ্রন্থগুলির থাকা কিছুই নয়, কারণ সমস্ত কিছু অনুলিপি করা হয় প্রথমে পেশাদার লিপিকার দের দিয়ে পাপিরাস, এবং পরে মধযুগিও সন্ন্যাসীর দ্বারা চামড়াতে।
মুয়াম্মর গাদ্দাফি
মুয়াম্মর আল-গাদ্দাফি বা মুয়াম্মর আবু মিনিয়ার আল-গাদ্দাফি (معمر محمد أبو منيار القذافي ) (জন্ম:৭ই জু্‌ন ১৯৪২ - মৃত্যু:২০শে অক্টোবর ২০১১), পরিচিত কর্নেল গাদ্দাফি, ১৯৬৯ সাল থেকে ২০১১ সাল পর্যন্ত লিবিয়ার নেতা।
জন্ম ও প্রারম্ভিক জীবন
মুয়াম্মর আল-গাদ্দাফি ৭ই জু্‌ন, ১৯৪২ সালে সির্ত শহরের এক যাযাবর বেদুইন পরিবারে জন্মগ্রহণ করেন। অন্যসব লিবিয়ান শিশুর মতো তিনিও শৈশবে ঐতিহ্যগত ধর্মীয় শিক্ষা লাভ করেন। এরপর তিনি ১৯৫৬ সাল থেকে ১৯৬১ সাল পর্যন্ত ফেজান এর সাবহা প্রিপারেটরি স্কুলে অধ্যয়ন করেন। সেখানে অধ্যয়ন কালে তিনি এবং তার কতিপয় বন্ধু সামরিক অভ্যুত্থানের মাধ্যমে লিবিয়ার শাসন ক্ষমতা দখল করার পরিকল্পনা করেন। কিন্তু তার এ পরিকল্পনা বাস্তবায়িত হওয়ার আগেই ১৯৬১ সালে রাজনৈতিক কর্মকান্ডে সক্রিয়তার অভিযোগে তাকে সাবহা থেকে বহিষ্কার করা হয়।
সাবহা থেকে বহিষ্কৃত হয়ে তিনি বেনগাজীর তত্‍কালীন ইউনিভার্সিটি অব লিবিয়াতে (পরবর্তীতে যেটা বেনগাজীর আল ক্বারিউনেস এবং ত্রিপলীর আল ফাতাহ এই দুই ইউনিভার্সিটিতে বিভক্ত হয়ে যায়) ভর্তি হন এবং উচ্চ শিক্ষা লাভ করেন। এরপর ১৯৬৩ সালে তিনি বেনগাজীর সামরিক পরিষদে যোগদান করেন। সেখানে তিনি এবং তার অনুগত কতিপয় সামরিক কর্মকর্তা লিবিয়ার পশ্চিমমুখী রাজতন্ত্রকে (সেনুসীয় রাজতন্ত্র) উৎখাত করার জন্য একটি গোপন দল গঠন করেন। ১৯৫৬ সালে তিনি উচ্চ প্রশিক্ষণের জন্য ব্রিটেনে যান এবং ১৯৬৬ সালে কমিশন প্রাপ্ত অফিসার পদে উন্নীত হয়ে লিবিয়ায় ফিরে আসেন।
দোলনচাঁপা (কাব্যগ্রন্থ)
পরবর্তী সংস্করণ
দোলনচাঁপা কাব্যগ্রন্থের তৃতীয় সংস্করণে ( শ্রাবণ ১৩৬১ বঙ্গাব্দ ) কবিতার অদলবদল করা হয়েছে। প্রথম সংস্করণের পউষ, পথহারা, অবেলার ডাক, পূজারিণী, অভিশাপ, পিছু-ডাক, কবি-রাণী কবিতাগুলি বাদ দিয়ে হংসদূতী, সে যে চাতকই জানে তার মেঘ এত কি, লাল নটের ক্ষেতে, মদালস ময়ূর-বীণা কার বাজে গান, না মিটিতে সাধ মোর বেণুকা, তোমার ফুলের মত মন, বরষা, ঐ নীল গগনের নয়ন-পাতায়, মাত্লা-হাওয়া, সবুজ শোভার ঢেউ খেলে যায়, বনমালি, বেদনা-অভিমান, নিশীথ-প্রতিম, অ-বেলায়, হার-মানা-হার, বেদনা-মণি, পরণ-পূজা, অনাদৃতা, নীলপরী, ¯েœহ-ভীতু, অকরুণপিয়া, মরমী, মুক্তি-বার, বিরাগিনী, হারামণি, প্রিয়ার রূপ, পাপড়ি-খোলা, বিধুরা পথিক, প্রিয়া, প্রতিবেশিনী, বাদল-দিনে, মনের মানুষ, কার বাঁশি বাজিল, দহনমালা, দুপুর-অভিসার, শেষের গান, রৌদ্র-দগ্ধের গান, আলতা-স্মৃতি কবিতাগুলি সংযেজিত করা হয়েছে। এই কবিতাগুলি “ছায়ানটে”র অন্তর্গত ছিল।
মুয়াম্মর গাদ্দাফি
সেনা অভ্যুত্থান ও রাজনৈতিক জীবন
১৯৬৯ সালের পহেলা সেপ্টেম্বরে, যখন তৎকালীন রাজা ইদ্রিস আল-সেনুসি তার শারীরিক অসুস্থার জন্য তুরস্কে সফরে গিয়েছিলেন, তখন মাত্র ২৭ বছর বয়সী কর্ণেল মোয়াম্মার আল গাদ্দাফী তার অল্প কয়েকজন সামরিক অফিসারের সহায়তায় রাজধানী ত্রিপলীতে এক প্রতিরোধহীন এবং রক্তপাতহীন অভ্যুত্থানের মাধ্যমে লিবিয়ার শাসন ক্ষমতা দখল করেন। গাদ্দাফীর এ সকল কাজে তাকে পূর্ণ সহযোগিতা করেছিলেন গাদ্দাফীর ঘনিষ্ঠ বন্ধু মিসরের তত্‍কালীন প্রেসিডেন্ট জামাল আব্দুল নাসের। নাসেরের মৃত্যুদিবস এখনও লিবিয়াতে সরকারি ছুটির দিন হিসেবে পালিত হয়।
এর অল্প পরেই তার এবং তার অল্প বয়সী সামরিক কর্মকর্তাদের সাথে অপেক্ষাকৃত সিনিয়র অফিসারদের এবং কিছু প্রভাবশালী বেসামরিক নাগরিকের সাথে ক্ষমতা নিয়ে দ্বন্দ্ব শুরু হয়। এ সকল দ্বন্দ্ব নিরসন করে ১৯৭০ সালের জানুয়ারি মাসে গাদ্দাফী একজন সফল শাসক হিসেবে আত্মপ্রকাশ করেন। সাবেক রাজা আমীর ইদ্রীস আল সেনুসীকে তুরস্ক থেকে মিসরে নির্বাসন দেওয়া হয়। তিনি ১৯৮৩ সালে নির্বাসিত অবস্থায় মিসরে মৃত্যুবরণ করেন।
রাজনৈতিক মতাদর্শ ও পররাষ্ট্রনীতি
গত এক দশক আগেও মুয়াম্মার আল গাদ্দাফীর সাথে পশ্চিমা বিশ্বের সম্পর্ক ছিল রীতিমত সাপে-নেউলে। কিন্তু সম্প্রতি তার মধ্যে নীতিগত ভাবে বেশ উল্লেখযোগ্য পরিবর্তন লক্ষ করা যায়। ২০০১ সালের ১১ই সেপ্টেম্বরের সন্ত্রাসী হামলার পর তিনিই প্রথম এর বিরুদ্ধে তীব্র নিন্দা জানান। ২০০২ সালে তিনি ১৯৮৮ সালে স্কটল্যান্ডের লকারবির আকাশে মার্কিন বিমানের উপর বোমা বিস্ফোরণের জন্য প্রকাশ্যে জনগণের কাছে ক্ষমা চান এবং এর জন্য বিপুল অঙ্কের ক্ষতিপূরণ প্রদান করেন। ২০০৩ সালে মার্কিনীদের হাতে সাদ্দাম হুসেইনের পতনের পর তিনি স্বেচ্ছায় তার সকল গণ বিধ্বংসী অস্ত্র কর্মসূচী বাতিল করার কথা ঘোষণা করেন।
বই
মোয়াম্মার আল গাদ্দাফী রচিত অমর গ্রন্থ হল কিতাবিল আখদার বা দ্যা গ্রীন বুক বা সবুজ গ্রন্থ। এটি ১৯৭৬ সালে প্রকাশিত হয়। তিন খণ্ডে প্রকাশিত এই গ্রন্থে সমাজ এবং রাষ্ট্র সংক্রান্ত বিভিন্ন জটিল সমস্যা সমাধানে তার নিজস্ব দৃষ্টিভঙ্গি ব্যক্ত হয়েছে। এটিই মূলত লিবিয়ার সংবিধান।
মৃৃত্যু
২০১১ সালে শুরু হওয়া আরব বসন্তের ছোঁয়া লাগে লিবিয়াতেও। গাদ্দাফির কিছু ভুল ও অদূরদর্শিতার কারণে, আরব রাষ্ট্রগুলোর বিশ্বাসঘাতকতায় এবং পশ্চিমা রাষ্ট্রগুলোর ষড়যন্ত্রে লিবিয়ার বিপ্লব রূপ নেয় সহিংস গৃহযুদ্ধে। দীর্ঘ আট মাসের এ গৃহযুদ্ধের শেষ পর্যায়ে নিজ দেশে শত্রুবেষ্টিত এলাকা থেকে নিরাপদে বেরিয়ে যাওয়ার চেষ্টা করেন তিনি। এসময় ন্যাটোর বিমান হামলা এবং বিদ্রোহীদের আক্রমণের শিকার হন গাদ্দাফি। ২০১১ সালের ২০ অক্টোবর বৃহস্পতিবার বিদ্রোহীদের হাতে ধরা পড়েন। ধরা পড়ার কয়েক ঘণ্টার মধ্যে ঐদিনই অবর্ণনীয় নির্যাতনের মাধ্যমে হত্যা করা হয় তাকে। সির্তে বিশাল এক পাইপের মধ্যে গাদ্দাফি লুকিয়ে ছিলেন বা সেখান থেকে পালানোর চেষ্টা করছিলেন এবং সেই সময়েই হামলা করা হয়৷ গাদ্দাফির মৃতদেহের বেশ কিছু ছবি দেখানো হয় লিবিয়া টেলিভিশনে৷ এছাড়া মৃতদেহ পাইপের মধ্যে থেকে বের করার সময় অনেকেই ব্যক্তিগত সেল ফোন দিয়ে ছবি তোলে বা ভিডিও করে৷ সেই ভিডিও এবং ছবিগুলোও প্রকাশ করা হয়৷
লিবিয়া টেলিভিশনের পাশাপাশি বিবিসি এবং সিএনএনও এসব ভিডিও ফুটেজ এবং ছবি দেখাচ্ছে৷ রক্তাক্ত গাদ্দাফির শরীর৷ বোঝা যাচ্ছে বেশ কয়েকটি গুলি লেগেছে তাঁর শরীরে৷ মাথায় হয়তো একটি গুলি লেগে থাকতে পারে কারণ কপালের বাঁ পাশ এবং গলার কাছ দিয়ে বয়ে যাচ্ছে রক্ত তা বেশ পরিষ্কার দেখা যাচ্ছিল৷ মৃত্যুর সময় গাদ্দাফির পরনে ছিল হালকা রঙের পোশাক যার ফলে রক্তের প্রতি ফোঁটা স্পষ্ট চোখে পড়ছে৷ চোখ হালকা খোলা, পুরোপুরি বন্ধ হয়নি৷ নিষ্প্রাণ চোখে তাকিয়ে আছেন মুয়াম্মার গাদ্দাফি৷
সূত্রঃ dw.com
বানান বিতর্ক
ইংরেজিতে মুয়াম্মার আল গাদ্দাফীর নামের বানান নিয়ে যথেষ্ট বিতর্ক রয়েছে। ২০০৪ সালের মার্চ মাসে লন্ডন ইভেনিং স্ট্যান্ডার্ড পত্রিকায় তার নামের উপর একটি প্রতিবেদন প্রকাশিত হয়। সেখানে সম্ভাব্য ৩৭টি বানানের কথা উল্লেখ করা হয়।
সূরা ফালাক
সূরা আল-ফালাক (سورة الفلق; নিশিভোর) মুসলমানদের ধর্মীয় গ্রন্থ কুরআনের ১১৩ তম সূরা; এর আয়াত, অর্থাৎ বাক্য সংখ্যা ৫ এবং রূকু, তথা অনুচ্ছেদ সংখ্যা ১। সূরা আল-ফালাক মদীনায় অবতীর্ণ হয়েছে; যদিও কোন কোন বর্ণনায় একে মক্কায় অবতীর্ণ হিসাবে উল্লেখ করা হয়। এর পাঁচ আয়াতে শয়তানের অনিষ্ট থেকে সুরক্ষার জন্য সংক্ষেপে আল্লাহর নিকট  প্রার্থণা করা হয়। এই সূরাটি এবং এর পরবর্তী সূরা আন-নাসকে একত্রে মু'আওবিযাতাইন (আল্লাহর কাছে আশ্রয় চাওয়ার দু'টি সূরা) নামে উল্লেখ করা হয়। অসুস্থ অবস্থায় বা ঘুমের আগে এই সূরাটি পড়া একটি ঐতিহ্যগত সুন্নত।
নামকরণ
সূরা ফালাক ও সূরা আন-নাস আলাদা আলাদা সূরা হলেও এদের পারস্পরিক সম্পর্ক এত গভীর ও উভয়ের বিষয়বস্তু পরস্পরের সাথে এত বেশি নিকট সম্পর্কিত যে এদেরকে একত্রে “মু’আওবিযাতাইন” (আল্লাহর কাছে আশ্রয় চাওয়ার দু’টি সূরা) নামে ডাকা হয়; আর এই সূরা দু’টি নাযিলও হয়েছে একই সাথে একই ঘটনার পরি-প্রেক্ষিতে।
শানে নুযূল
সূরা আল ফালাক ও পরবর্তী সূরা নাস একই সাথে একই ঘটনায় অবতীর্ণ হয়েছে। মুসনাদে আহমদে বর্ণিত আছে, জনৈক ইহু্দী রসূলুল্লাহ্‌ (সা:)- এর উপর জাদু করেছিল। ফলে তিনি অসুস্থ হয়ে পড়েন। ইহু্দী জাদু করেছে এবং যে জিনিসে জাদু করা হয়েছে, তা অমুক কুপের মধ্যে আছে। রসুলুল্লাহ (সা:) লোক পাঠিয়ে সেই জিনিস কূপ থেকে উদ্ধার করে আনলেন। তাতে কয়েকটি গিরু ছিল। তিনি এই সূরা দুটি পড়ে ফুক দেওয়ায় গিরুগুলো সাথে সাথে খুলে যায় এবং তিনি সম্পূর্ণ সুস্থ হয়ে শয্যা ত্যাগ করেন।
মুসনাদে আহমদের রেওয়ায়েতে আছে, রসুলুল্লাহ (সা:) -এর এই অসুখ ছয় মাস স্থায়ী হয়েছিল।
কমন লুন
কমন লুন (Gavia immer) এক ধরনের জলচর পাখি যেটি পানির ওপর দিয়ে দৌড়ে যেতে পারে। পুরো শরীর হাঁসের মতো হলেও ঠোঁট ছুঁচাল। পানির ওপর খাড়া হয়ে চলতে পারে এরা। ওড়ার সময় প্রচুর গতিবেগ প্রয়োজন হয় লুনের আর এ জন্য বিমানের মতো লম্বা দৌড় দেয়।
প্রাপ্তিস্থান
left|thumb|গাল খালে সাঁতরানো কমন লুন অন্টারিও, কানাডা thumb|left|কমন লুন আদিরন্দাস্কে উত্তর আমেরিকা এবং গ্রিনল্যান্ড ও আইসল্যান্ডের কিছু অংশে দেখা যায় পরিযায়ী পাখিটিকে।
আকার
গায়ে সাদা-কালো রঙের কাজ। কমন লুনের পা থাকে একদম পেছনে। এ কারণে ডাঙায় চলাফেরা করতে খুব কষ্ট হয় এদের। তাই পানিতেই কাটায় বেশির ভাগ সময়। পানিতেই ঘুমায় এরা। পাখিটি ভাল সাঁতারু। পানির নিচে ২০০ ফুট পর্যন্ত যেতে পারে এরা। কমন লুন লম্বায় প্রায় তিন ফুট (৯১ সেন্টিমিটার) পর্যন্ত হতে পারে।
খাদ্য
সাধারণত মাছ আর ছোটখাটো জলজ প্রাণী খেয়ে বেঁচে থাকে। ওজন হতে পারে পাঁচ কেজি পর্যন্ত।
ঐক্য ও প্রগতি সমিতি
কমিটি অব ইউনিয়ন এন্ড প্রোগ্রেস (CUP) (İttihat ve Terakki Cemiyeti) ১৮৮৯ সালে ইস্তানবুলে মেডিকেল ছাত্র ইবরাহিম টেমো, আবদুল্লাহ জেভদেত, ইশাক সুকুটি ও আলি হুসাইনজাদে কর্তৃক একটি গোপন সংগঠন হিসেবে প্রতিষ্ঠিত হয়। এসময় এর নাম ছিল “কমিটি অব অটোমান ইউনিয়ন” (ইত্তিহাদ ই উস্মানি জেমিয়েতি)। পরে বাহাউদ্দিন সাকির এটিকে একটি রাজনৈতিক সংগঠনে (আরও পরে রাজনৈতিক দল) পরিণত করেন। ১৯০৬ সালে তরুণ তুর্কির সাথে জোট গঠন করা হয়।
প্রথমে একটি উদার সংস্কার আন্দোলন হিসেবে এর সূচনা হয়। উসমানীয় সরকার কর্তৃক দলটি সাম্রাজ্যের গণতন্ত্রকরণের ডাক দেয়ার কারণে নিপীড়নের স্বীকার হয়। ১৯০৮ সালের তরুণ তুর্কি বিপ্লবে দল ক্ষমতা লাভ করার পর ১৯১২ সালের সাধারণ নির্বাচন ও ১৯১৩ সালের সামরিক অভ্যুথানে ক্ষমতা সংহত করা হয়। এসময় তিন পাশা বলে খ্যাত আনোয়ার পাশা, তালাত পাশা ও জামাল পাশা সাম্রাজ্যের শাসকে পরিণত হন। প্রথম বিশ্বযুদ্ধের সময় এই নেতৃত্বের বিরুদ্ধে আর্মেনীয় গণহত্যার অভিযোগ রয়েছে।
প্রথম বিশ্বযুদ্ধ শেষ হওয়ার পর দলের অধিকাংশ সদস্যের সামরিক আদালতে বিচার হয় ও কারারুদ্ধ করা হয়। ১৯২৬ সালে কামাল আতাতুর্ককে হত্যাচেষ্টার অভিযোগে কয়েকজন সদস্যের মৃত্যুদন্ড দেয়া হয়। বাকি সদস্যরা রিপাবলিকান পিপলস পার্টি (Cumhuriyet Halk Partisi, CHP) ও অন্যান্য দলের সদস্য হিসেবে রাজনৈতিক জীবন চালিয়ে যান।
২০০৭-এর চট্টগ্রামের ভূমিধ্বস
২০০৭ সালের ১১ই জুন তারিখে বাংলাদেশের বন্দর নগরী চট্টগ্রামে বৃষ্টিজনিত ভূমিধ্বসে অন্তত ১২২ জনের প্রাণহানী ঘটে। প্রবল বর্ষণের ফলে পাহাড় থেকে মাটি ও কাদার ঢল পাহাড়ের পাদদেশে অবস্থিত বস্তি ও কাঁচা ঘরবাড়ি উপরে ধ্বসে পড়লে বহু মানুষ চাপা পড়ে যায়। অনেকে মানুষ নিখোঁজ হয়। রবিবার থেকে চলা টানা বর্ষণ এই ঘটনার মূল কারণ। আবহাওয়াবিদদের মতে কয়েক ঘণ্টার মধ্যে চট্টগ্রামে ২০ সে.মি. এরও বেশি বৃষ্টিপাত হয়।
উদ্ধার তৎপরতা
thumb|300px| [[উষ্ণমণ্ডলীয় বৃষ্টিপাত পরিমাপের উদ্দেশ্যে উপগ্রহ|উষ্ণমণ্ডলীয় বৃষ্টিপাত পরিমাপের উদ্দেশ্যে উপগ্রহের ভিত্তিতে জুন ৭, ২০০৭ তারিখে বাংলাদেশের উপর মোট বৃষ্টিপাতের পরিমাণ। লাল রঙে ৫০০ মিমি (২০ ইঞ্চি) ভারি বৃষ্টিপাত দেখানো হয়েছে।]] উদ্ধারকর্মীরা দিনভর তৎপরতা চালিয়ে যায় এবং মৃত ও আহতের সংখ্যা বেড়ে চলে। সবচেয়ে ক্ষতিগ্রস্ত এলাকা হচ্ছে হাটহাজারী, যেখানে তিনটি পরিবার চার মিটার মাটির নিচে চাপা পড়েছে। দোকান-পাট, বিদ্যালয় ও অন্যান্য প্রতিষ্ঠানে স্বাভাবিক জীবনযাত্রা চরম ক্ষতিগ্রস্ত হয়। সূত্রমতে এলাকার কিছু যায়গায় কোমর পরিমাণ পানি জমে যায়। অনেক অধিবাসী বর্তমানে স্থানীয় মসজিদে আশ্রয় গ্রহণ করে। বিশেষজ্ঞের মতে এটি চট্টগ্রামের ইতিহাসে ভয়াবহতম ভূমিধ্বস। চট্টগ্রাম শহরের প্রায় ১.৫ মিলিয়ন মানুষ যা শহরের মোট জনসংখ্যার এক তৃতীয়াংশ, তিন থেকে চার ফুট পানিতে আটকা পড়ে।
চট্টগ্রাম বিমানবন্দরের সকল ফ্লাইট বাতিল করা হয় এবং বাংলাদেশের আমদানী-রপ্তানির ৯০ শতাংশ যে বন্দর থেকে আসে, সেই চট্টগ্রাম সমুদ্রবন্দর বন্ধ হয়ে যায়। ১২ জুন, পর্যন্ত চট্টগ্রামে ৩৯৭ মি.মি. বৃষ্টি রেকর্ড করা হয়।
প্রতিক্রিয়া
তৎকালীন রাষ্ট্রপতি ইয়াজউদ্দিন আহম্মেদ এবং প্রধান উপদেষ্টা ফখরুদ্দীন আহমদ ঘটনায় মর্মাহত হন এবং পরিস্থিতির দিকে নজর রাখেন। বিভিন্ন রাজনৈতিক দল ও সংগঠনের নেতৃবৃন্দ ক্ষতিগ্রস্তদের জন্য শোক প্রকাশ করে। তত্ত্বাবধায়ক সরকার ক্ষমতায় আসার পর এটিই বাংলাদেশের প্রথম প্রাকৃতিক দুর্যোগ। সরকার ক্ষতিগ্রস্তদের ক্ষতিপূরণের আশ্বাস দেয়। ঝুকিপূর্ণ স্থানের অধিবাসীদের নিরাপদ স্থানে সরানোর ব্যবস্থা করা হয়। প্রতি ক্ষতিগ্রস্ত ব্যক্তিকে চাল, বিস্কুট, শাড়ি, লুঙ্গি ও ৩,০০০ টাকা দেওয়া হয়।
বাংলাদেশ ও শ্রীলঙ্কার মধ্যকার টেস্ট ম্যাচের তালিকা
বাংলাদেশ এবং শ্রীলঙ্কা ক্রিকেট দল ২০০১ সাল থেকে অদ্যাবধি একে-অপরের বিরুদ্ধে টেস্ট ক্রিকেটে অংশগ্রহণ করে আসছে। দল দুইটি <abbr title="সর্বদাই হালনাগাদ করা প্রয়োজন">১৩ জুন, ২০২২ তারিখ পর্যন্ত মোট ২৪টি টেস্টে একে-অপরের মুখোমুখি হয়। তন্মধ্যে বাংলাদেশ ১টি টেস্টেই জয়লাভ করতে সক্ষম হয় ও ৫টি টেস্টে ড্র করেছে। বাদবাকী ১৮টি খেলাতেই শ্রীলঙ্কা দল জয়ী হয়।
টেস্টের তালিকা
<abbr title="সর্বদাই হালনাগাদ করা প্রয়োজন">১৬ জুলাই, ২০১৪ইং তারিখ পর্যন্ত বাংলাদেশ-শ্রীলঙ্কার মধ্যকার টেস্টের তালিকা নিম্নরূপ:
কমিক রাশ
thumb|২০০৭ সালের এপ্রিল মাসের কমিক রুশ এর প্রচ্ছদ মাসিক কমিক রাশ (月刊コミックラッシュ) ছিল জিভ দ্বারা প্রকাশিত জাপানি শোনেন মাঙ্গা সাময়িকী। কমিক রাশের প্রথম ইস্যু ২০০৪ সালের ২৬ জানুয়ারি প্রকাশিত হয় আর শেষ ইস্যু ২০১১ সালের ২৬ জানুয়ারি প্রকাশিত হয়েছিল। ২০১৪ সালের ৩১ মার্চ থেকে এটা অনলাইনে প্রকাশিত হচ্ছে।
পার্টনার (২০০৭-এর চলচ্চিত্র)
পার্টনার হলো ২০০৭ সালে মুক্তি পাওয়া বলিউডের চলচ্চিত্র। এটি পরিচালনা করেন ডেভিড ধাওয়ান। এটি ২০০৫ সালে মুক্তি পাওয়া হিচ চলচ্চিত্রের পুনর্নির্মাণ।
কুশীলব
প্রমুখ
সাউন্ড ট্র্যাক
গানসমূহ কম্পোজ করেন সাজিদ-ওয়াজিদ।
ব্যাসিলিস্ক
ব্যাসিলিস্ক (Basiliscus basiliscus) একধরনের গিরগিটি যা জেসাস লিজার্ড বলেও পরিচিত। সাগরতীরে বাস করা আরেক জলচর সরীসৃপ ইগুয়ানার সঙ্গে বেশ মিল রয়েছে এদের। বড় শিকারি পাখি, সাপ, বড় রাক্ষুসে মাছ আর অন্যান্য গিরগিটি ওদের শত্রু। শত্রুর ধাওয়া খেলে দ্রুততার সাথে পানিতে নেমে পড়ে, তারপর জলের উপরিভাগ দিয়ে চারপায়ে ছুটে যায়।